CELEX: 62013CN0298
Language: et
Date: 2013-05-30 00:00:00
Title: Kohtuasi C-298/13: Eelotsusetaotlus, mille on esitanud tribunal d’instance d’Orléans (Prantsusmaa) 30. mail 2013 — Facet SA, BNP Paribas Personal Finance SA versus Saïda Bouchelaghem, Nathalie Cousin, Clémentine Benoni, Hili Aziz, Mohamed Zouhir, Jean Morel, Jalid Anissa, Marine Bourreau, Anthony Cartier, Patrick Rousselière, Karine Lenfant

27.7.2013   
            
            
               ET
            
            
               Euroopa Liidu Teataja
            
            
               C 215/11
            
         Eelotsusetaotlus, mille on esitanud tribunal d’instance d’Orléans (Prantsusmaa) 30. mail 2013 — Facet SA, BNP Paribas Personal Finance SA versus Saïda Bouchelaghem, Nathalie Cousin, Clémentine Benoni, Hili Aziz, Mohamed Zouhir, Jean Morel, Jalid Anissa, Marine Bourreau, Anthony Cartier, Patrick Rousselière, Karine Lenfant
   (Kohtuasi C-298/13)
   2013/C 215/15
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal d’instance d’Orléans
   
      Põhikohtuasja pooled
   
   
      Hagejad: Facet SA, BNP Paribas Personal Finance SA
   
      Kostjad: Saïda Bouchelaghem, Nathalie Cousin, Clémentine Benoni, Hili Aziz, Mohamed Zouhir, Jean Morel, Jalid Anissa, Marine Bourreau, Anthony Cartier, Patrick Rousselière, Karine Lenfant
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 23. aprilli 2008. aasta direktiivi 2008/48/EÜ, mis käsitleb tarbijakrediidilepinguid, (1) tuleb tõlgendada nii, et kohus peab omal algatusel kontrollima selle direktiivi sätete ja nendest tulenevate siseriiklike õigusnormide järgimist?
            
         
               2.
            
            
               Kas Euroopa Parlamendi ja nõukogu 23. aprilli 2008. aasta direktiivi 2008/48, mis käsitleb tarbijakrediidilepinguid, tuleb tõlgendada nii, et seda direktiivi üle võtvate siseriiklike õigusnormide kohaselt krediidiandjal lasuvad lepingueelsed kohustused loetakse täidetuks, kui ta esitab kohtule üksnes direktiivi artikli 10 kohaselt koostatud krediidilepingu, esitamata ühtegi dokumenti, mis tõendaks tema lepingueelsete kohustuste täitmist?
            
         
               3.
            
            
               Kas Euroopa Parlamendi ja nõukogu 23. aprilli 2008. aasta direktiivi 2008/48, mis käsitleb tarbijakrediidilepinguid, tuleb tõlgendada nii, et see, et krediidiandja täitis tarbija ees oma kohustusi, mis on ette nähtud direktiivi üle võtvates siseriiklikes õigusnormides, ei ole tõendatud juhul, kui krediidiandja ei ole esitanud kohtule tõendeid tarbijale antud teabe ja tema krediidivõimelisuse hindamiseks kogutud teabe sisu kohta, ilma, et nende rikkumiste tõendamiskoormist tuleks pöörata ümber tarbija kahjuks?
            
         
               4.
            
            
               Kas Euroopa Parlamendi ja nõukogu 23. aprilli 2008. aasta direktiivist 2008/48, mis käsitleb tarbijakrediidilepinguid, tulenevate siseriiklike õigusnormidega ette nähtud lepingueelsete teavitamise ja tarbija krediidivõimelisuse hindamise kohustuste täitmata jätmine krediidiandja poolt on ebaaus kaubandustava Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul (2), tähenduses?
            
         
               5.
            
            
               Kas Euroopa Parlamendi ja nõukogu 23. aprilli 2008. aasta direktiivi 2008/48, mis käsitleb tarbijakrediidilepinguid, tuleb, võttes vajadusel arvesse Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ebaausaid kaubandustavasid, tõlgendada nii, et direktiivi üle võtvates siseriiklikes õigusnormides nõutud lepingueelse teabe esitamise kohustuse või tarbija krediidivõimelisuse hindamise kohustuse täitmata jätmisest tulenevalt ei saa krediidiandja sisse nõuda tasumata summasid krediidisaajalt, kelle maksejõuetuse põhjuseks võib olla krediidiandja kohustuste rikkumine?
            
         
      (1)  Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT L 133, lk 66).
   
      (2)  Euroopa Parlamendi ja nõukogu 11. mai 2005. aasta direktiiv 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv) (ELT L 149, lk 22).